५५ थान बेवारिसे काठ बरामद
रुकुम पश्चिममा ५५ थान बेवारिसे काठ बरामद भएको छ । डिभिजन वन कार्यालय रुकुम पश्चिमले मुसीकोट नगरपालिका –२ को घ्युखोला नजिकबाट बेवारिसे अवस्थामा रहेका ५५ थान गोलिया र चिरान काठ बरामद गरेको हो ।
राजु लामिछाने रुकुम पश्चिम, जेठ ३१ गते । रुकुम पश्चिममा ५५ थान बेवारिसे काठ बरामद भएको छ । डिभिजन वन कार्यालय रुकुम पश्चिमले मुसीकोट नगरपालिका –२ को घ्युखोला नजिकबाट बेवारिसे अवस्थामा रहेका ५५ थान गोलिया र चिरान काठ बरामद गरेको हो ।कार्यालय प्रमुख शेरबहादुर परियारका अनुसार डिभिजन वन कार्यालय रुकुम पश्चिमअन्तर्गत मुसिकोट सब डिभिजन वन कार्यालयको क्षेत्रमा बेवारिसे अवस्थामा रहेका काठ बरामद गरिएको हो ।बेवारिसे अवस्थामा रहेको टुनी जातको १५ थान गोलिया काठ र ४० थान चिरान काठ बरामद गरिएको कार्यालय प्रमुख परियारले जानकारी दिनुभयो । बरामद गरिएको काठ डिभिजन वन कार्यालयमा ल्याइएको छ ।बेवारिसे अवस्थामा रहेका काठको हकदावीका लागि ३० दिने सूचना आह्वान गरिने बताइएको छ । हकदावीका लागि कोही पनि सम्पर्कमा नआएमा लिलाम प्रक्रियामा लगिने वन कार्यालयले जनाएको छ ।